
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός Προέδρου του Διοικητικού Συμβουλίου της 
Ελληνικά Χρηματιστήρια Α.Ε. Συμμετοχών «ΕΧΑΕ». 1 
Καταβολή εφάπαξ αποζημίωσης στους παθόντες εξ 
αιτίας του αεροπορικού δυστυχήματος με το κρα¬ 
τικό αεροσκάφος τύπου «ΡΑΕΟΟΝ» στις 14.9.1999. 2 
Καθορισμός των ωρών και του αριθμού υπαλλήλων 
του Ταχυδρομικού Ταμιευτηρίου που θα πραγμα¬ 
τοποιούν για το α' εξάμηνο του έτους 2000 υπερω- 
ριακή εργασία και εργασία κατά τις Κυριακές και 
εξαιρέσιμες ημέρες ή κατά τις νυκτερινές ώρες... 3 

Ανανέωση της συγκρότησης του Διοικητικού Συμβου¬ 
λίου του Εθνικού Ιδρύματος Νεότητας (Ε.Ι.Ν.). 4 

Τροποποίηση της ΔΥ1α/20965/15.12.1997 Ο.Ε. (ΦΕΚ 
1148/24.12.1997 τ.Β') απόφασης περί συγκρότη¬ 
σης Συμβουλίου Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) του 3ου Συγκροτήματος 
Νοσ/μείων του Νομού Αττικής για τις ειδικότητες 

της Αγγειοχειρουργικής.Ψυχιατρικής και Ωτο- 

ρινολαρυγγολογίας. 5 

Τροποποίηση της ΔΥ1α/22455/27.11.1997 Ο.Ε. (ΦΕΚ 
1076/5.12.1997 τ.Β') απόφασης περί συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Δυτικής Ελλά¬ 
δας, για τις ειδικότητες της Αιματολογίας,.. Πνευ- 

μονολογίας - Φυματολογίας και Ψυχιατρικής. 6 

Τροποποίηση της ΔΥ1α/21092/97/30.1.1998 (ΦΕΚ 
113/2.2.1998 τ.Β') απόφασης περί συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Ιονίων Νήσων, 
για τις ειδικότητες της Αγγειοχειρουργικής, Αλλερ- 
γιολογίας,... Χειρουργικής Θώρακος και Ψυχιατρι¬ 


κής. 7 

Τροποποίηση απόφασης περί του τρόπου πιστοποίη¬ 
σης γνώσης της Αγγλικής γλώσσας. 8 

Σύσταση Νομικού Προσώπου στο Δήμο Λευκάδας με 
την επωνυμία «Σχολική Επιτροπή 1ου και 2ου 
Τ.Ε.Ε.». 9 


Τροποποίηση στον Οργανισμό του «Λογαριασμού 
Υγείας Μελών Σώματος Ορκωτών Ελεγκτών Λογι¬ 
στών». 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Δία/οικ. 
20968/18.10.1999 απόφαση του Υπουργού Υγείας 

και Πρόνοιας. 11 

Διόρθωση σφάλματος στην 3713/29.11.99 απόφαση 

του Νομάρχη Ημαθίας. 12 

Διόρθωση σφάλματος στην έγκριση αφετηρίας και 
τέρματος υπεραστικής γραμμής του ΚΤΕΛ Επαρ¬ 
χίας ΘΗΒΩΝ στο ΚΕΠΒ ΘΗΒΩΝ. 13 


ΑΠΟΦΑΣΕΙ Σ 

Αριθ.4199/Β. 313 (1) 

Ορισμός Προέδρου του Διοικητικού Συμβουλίου της Ελ¬ 
ληνικά Χρηματιστήρια Α.Ε. Συμμετοχών «ΕΧΑΕ». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Την περίπτωση δ της παραγράφου 4 του άρθρου 51 
του Ν. 2778/99 (ΦΕΚ295 Α). 

β. Του άρθρου 29 Ατού Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ Α'37) το οποίο προστέθηκε με 
το άρθρο 27 του Ν. 2081/92 (ΦΕΚ ΑΊ54). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

1. Διορίζουμε τον Σπύρο Κουνιάκη ως μέλος του Διοικη¬ 
τικού Συμβουλίου της Ελληνικά Χρηματιστήρια Α. Ε. Συμ¬ 
μετοχών («ΕΧΑΕ») όπως προσδιορίζεται στις μεταβατικές 
διατάξεις της υπό σύσταση εταιρίας. 

2. Κατά την σύσταση του Διοικητικού Συμβουλίου της 
ΕΧΑΕ σε σώμα ο Σπύρος Κουνιάκης αναλαμβάνει την θέ¬ 
ση του Προέδρου του Διοικητικού Συμβουλίου της Εται- 
ρίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/8889/0026 (2) 

Καταβολή εφάπαξ αποζημίωσης στους παθόντες εξ αι¬ 
τίας του αεροπορικού δυστυχήματος με το κρατικό 
αεροσκάφος τύπου «ΡΑΙΧΟΝ» στις 14.9.1999. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 11 του άρθρου 3 του Ν. 
2768/99 (ΦΕΚ273/Α) "Ρύθμιση συνταξιοδοτικών θεμάτων 


2. Τις διατάξεις της παρ. 1 του άρθρου 26 του Ν. 
2362/95 (ΦΕΚ 247/Α) "Περί Δημοσίου Λογιστικού, Ελέγ¬ 
χου των δαπανών του Κράτους και άλλες διατάξεις". 

3. Την απόφαση του Πρωθυπουργού και του Υπουργού 
Οικονομικών με αρ. 1107147/1239/0006Α/4-10-96 (ΦΕΚ 
922/Α) για την ανάθεση αρμοδιοτήτων στους Υφυπουρ¬ 
γούς Οικονομικών. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Καθορίζουμε τα δικαιολογητικά που απαιτούνται για τη 
καταβολή της εφάπαξ αποζημίωσης της παρ. 11 του άρ¬ 
θρου 3του Ν. 2768/99 στους δικαιούχους ως ακολούθως: 

α) Αίτηση των δικαιούχων της αποζημίωσης που υπο¬ 
βάλλεται στο Υπουργείο Οικονομικών (Δ/νση 40η Οικονο¬ 
μικού). 

β) Πιστοποιητικό οικογενειακής κατάστασης του θανό- 
ντος ή κληρονομητήριο, καθώς και αντίγραφο ληξιαρχι¬ 
κής πράξης θανάτου. Το κληρονομητήριο μπορεί να προ- 
σκομισθεί και κατά την εξόφληση του εντάλματος στην 
αρμόδια Δ.Ο.Υ., οπότε το ένταλμα εκδίδεται επ’ ονόματι 
των κληρονόμων ή. 

γ) Βεβαίωση νοσηλευτικού ιδρύματος για τουςτραυμα- 
τισθέντες από την οποία να προκύπτει ότι νοσηλεύτηκαν 
τουλάχιστον τρεις (3) ημέρες εξ αιτίας του αεροπορικού 
δυστυχήματος. 

Το χρηματικό ένταλμα θα εκδοθεί σε βάρος των πιστώ¬ 
σεων του Ειδικού Φορέα 140 και στον ΚΑΕ 2795. 

Η ανωτέρω αποζημίωση δεν υπόκειται σε καμιά κράτηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2000 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΥΔΟΥΛΑΚΗΣ 

□ 

Αριθ. 2/5369/0022 (3) 

Καθορισμός των ωρών και του αριθμού υπαλλήλων του 
Ταχυδρομικού Ταμιευτηρίου που θα πραγματοποιούν 
για το α'εξάμηνο του έτους 2000 υπερωριακή εργασία 
και εργασία κατά τις Κυριακές και εξαιρέσιμες ημέρες 
ή κατά τις νυκτερινές ώρες. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜ. ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ ΚΑΙ Ο ΓΕΝΙΚΟΣ 
ΓΡΑΜΜΑΤΕΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 15 του Ν.2592/98 (ΦΕΚ 
57/Α'/18.3.1998) "Αναπροσαρμογή συντάξεων πολιτικών 
συνταξιούχων του Δημοσίου, ρύθμιση συνταξιοδοτικών 
θεμάτων και άλλες διατάξεις", με τις οποίες αντικαταστά- 
θηκε το άρθρο 18 του Ν 2470/1997. 


2. Την με αριθμό 2/8414/0022/5.2.1999 κοινή απόφαση 
του Υφυπουργού Οικονομικών και του Υπουργού Μετα¬ 
φορών & Επικοινωνιών, που αφορά τον καθορισμό των 
ωρών και του αριθμού των υπαλλήλωντου Ταχυδρομικού 
Ταμιευτηρίου που θα πραγματοποιούν για το α’εξάμηνο 
του έτους 1999 υπερωριακή εργασία και εργασία κατά τις 
Κυριακές και εξαιρέσιμες ημέρες ή κατά τις νυκτερινές 
ώρες. 

3. Τις διατάξεις του Π.Δ.366/1996 "Οργανισμός του Τα¬ 
χυδρομικού Ταμιευτηρίου". 

4. Την από 29.12.1999 (Συν/ση 2340) απόφαση του Διοι¬ 
κητικού Συμβουλίου του Ταχυδρομικού Ταμιευτηρίου. 

5. Το με αριθμό 2/8803/0022/99 έγγραφο του Υπουρ¬ 
γείου Οικονομικών. 

6. Την αριθ. 1107147/1239/0006/4.10.96 απόφαση του 
Πρωθυπουργού και Υπουργού Οικονομικών "Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών" (ΦΕΚ922/Β/7.10.1996). 

7. Την αριθμ. 2/80345/0004/8-ΝΟΕ-99 ΚΥΑ "Μεταβίβα¬ 
ση εξουσίας υπογραφής σύμφωνα με το άρθρο 7 παρ. 1 
του Ν. 1943/91" ΦΕΚ 2040/Β/19-11-99. 

8. Το γεγονός ότι οι χρόνιες ελλείψεις που υπάρχουν σε 
στελεχιακό δυναμικό του Ταχυδρομικού Ταμιευτηρίου 
δημιουργούν πρόβλημα στην εύρυθμη λειτουργία της 
υπηρεσίας και στην ομαλή εξυπηρέτηση του συναλλασ- 
σομένου κοινού και για το λόγο αυτό καθίσταται επιτακτι¬ 
κή η ανάγκη προσφοράς εργασίας πέραν της υποχρεωτι¬ 
κής εκ μέρους των υπαλλήλων του Ταχυδρομικού Ταμι¬ 
ευτηρίου. 

Συγκεκριμένα: 

α) Το υφιστάμενο λειτουργικό σύστημα της Υπηρεσίας 
που είναι για τα πενήντα (50) από τα εκατόντριάντα (130) 
Καταστήματα χειρόγραφο και δημιουργεί πολλαπλάσιο 
όγκο εργασίας. 

β) Η αντιμετώπιση του φόρτου εργασίας που παρατη- 
ρείται κατά την περίοδο των αδειών (Ιούλιο-Αύγουστο) 
όπου τα Τμήματα της Κ. Υ. καθώς και τα Καταστήματα λει¬ 
τουργούν με μειωμένη σύνθεση προσωπικού. Επισημαί- 
νεται ότι, οι ελλείψεις σε προσωπικό είναι χρόνιες και οι 
κενές θέσεις ανέρχονται σε 197 για το μόνιμο προσωπικό 
και σε 85 για το μη μόνιμο, ενώ τα τελευταία 3 χρόνια, δεν 
έχει γίνει κανένας διορισμός. 

γ) Η πρόσθετη εργασία υπολογισμού των τόκων τους 
τελευταίους μήνες του χρόνου στις ατομικές καρτέλες 
των καταθετών για τα χειρόγραφα Καταστήματα σε συν¬ 
δυασμό με το γεγονός ότι το Ταχυδρομικό Ταμιευτήριο 
δεν προσλαμβάνει λόγω της φύσεως του έργου του επο¬ 
χιακό προσωπικό. 

δ) Ο φόρτος εργασίας που υπάρχει και προβλέπεται να 
υπάρχει όλο το χρόνο στη Δ/νση Δανείων και στη Δ/νση Λο¬ 
γιστικού, λόγω της χορήγησης στεγαστικών δανείων και το 
επόμενο έτος. Τα δάνεια εγκρίνονται κάθε δύο μήνες και 
ήδη διεκπεραιώνονται οι εγκρίσεις του τρέχοντος έτους. 

ε) Στην Κεντρική Υπηρεσία οι Διευθύνσεις: Αποταμίευ¬ 
σης, Πληροφορικής, Χρηματικού & Αξιών και Ειδικών Ερ¬ 
γασιών Καταστημάτων εξυπηρετούν τις εργασίες του δι¬ 
κτύου των Καταστημάτων, με επεξεργασία και έλεγχο 
των παραστατικών τους στοιχείων, τα οποία συγκεντρώ¬ 
νονται ανά δεκαήμερο στην Κεντρική Υπηρεσία. Οι ελε¬ 
γκτικές εργασίες, αλλά και η καθημερινή παρακολούθη¬ 
ση του έργου των Καταστημάτων σε συνδυασμό μετις ελ¬ 
λείψεις που υπάρχουν στη στελέχωση με προσωπικό του 
Ταχυδρομικού Ταμιευτηρίου, καθιστούν αναγκαία την 

πραγματοποίηση, εκ μέρους των υπαλλήλων όλων των 
Δ/σεων της Κεντρικής Υπηρεσίας, υπερωριακής εργα¬ 
σίας. 

στ) Ο κανονισμός εντολών πληρωμής που λειτουργεί ως 
νέο προϊόν με χειρόγραφο σύστημα και όχι ηλεκτρονικό, 
όπως στις Τράπεζες, δημιουργεί πρόσθετη εργασία του 
προσωπικού των Καταστημάτων και της Κεντρικής Υπη¬ 
ρεσίας που εμπλέκονται στην νέα αυτή δραστηριότητα. 

ζ) Η εφαρμογή του συστήματος πληρωμών των συντά¬ 
ξεων του Δημοσίου μέσω του ΩΙΑ3 ΡΑΥ. απαιτεί πρόσθε¬ 
τη απασχόληση πλέον του κανονικού ωραρίου του προ¬ 
σωπικού των Καταστημάτων καιτης Κεντρ. Υπηρεσίας. Η 
εξυπηρέτηση του συστήματος αυτού τόσο για τα 130 κα¬ 
ταστήματα του Ταχ. Ταμιευτηρίου και τα 800 Ταχυδρομι¬ 
κά Γραφεία όσο και για τα Τμήματα της Κεντρικής Υπηρε¬ 
σίας γίνεται χειρόγραφα, δεδομένου ότι το Ταχυδρομικό 
Ταμιευτήριο στερείται ηλεκτρονικής υποδομής. 

η) Η ανάπτυξη των καταθέσεων σε συνάλλαγμα, η αγο¬ 
ρά και πώληση Συναλλάγματος σε συνεργασία με την 
Τράπεζα Μακεδονίας-Θράκης, καθώς και η δραστηριό¬ 
τητα της μεταφοράς κεφαλαίων σε συνεργασία πάλι με 
την ίδια Τράπεζα από τις καταθέσεις των εργαζομένων 
στην πατρίδα μας μεταναστών από τις βαλκανικές χώρες 
προς τους συγγενείς τους μέσω των Ταμιευτηρίων των 
χωρών αυτών και η αποστολή φοιτητικού συναλλάγμα¬ 
τος, ελλήνων φοιτητών που σπουδάζουν στα Πανεπιστή¬ 
μια των χωρών αυτών, απαιτεί πρόσθετη απασχόληση 
πλέον του κανονικού ωραρίου τόσο για τα Καταστήματα 
μας όσο και για τα Τ μήματα της Κεντρικής Υπηρεσίας. 

θ) Ένας άλλος τομέας δραστηριότητας που αναπτύσ¬ 
σεται συνεχώς είναι η δευτερογενής αγορά ομολόγων κα¬ 
θώς και η λειτουργούσα διατραπεζική αγορά δραχμών Οι 
δραστηριότητες αυτές αυξάνουν και σε καθημερινή βάση 
την εργασία των υπαλλήλων της Δ/νσης Λογιστικού και Ει¬ 
δικών Εργασιών Καταστημάτων. 

ι) Ο χειρισμός των θεμάτων της υπηρεσιακής κατάστα¬ 
σης του προσωπικού γίνεται συγκεντρωτικά για όλους 
τους υπαλλήλους του Ταχυδρομικού Ταμιευτηρίου από 
τους υπαλλήλους της Διεύθυνσης Προσωπικού. Όπως 
είναι γνωστό, για τα συναφή θέματα, έχουν εφαρμογή οι 
διατάξεις του Υπαλληλικού Κώδικα και των σχετικών νό¬ 
μων για τη Δημόσια Διοίκηση. Οι διαδικασίες που εφαρ¬ 
μόζονται είναι πολύπλοκες και χρονοβόρες και ιδιαίτερα 
στα πειθαρχικά θέματα, λόγω της δέσμευσης ως προς 
την τήρηση των προθεσμιών. Η κάλυψη του έργου της Δι¬ 
εύθυνσης απαιτεί την προσφορά υπερωριακής εργασίας 
εκ μέρους του προσωπικού, μάλιστα το διάστημα αυτό, 
ενόψει εφαρμογής των διατάξεων του νέου Υπαλληλικού 
Κώδικα. Επίσης οι ανάγκες φύλαξης του Μεγάρου της 
Κ.Υ, του Πειραιά και της Θεσσαλονίκης καθώς και η πα¬ 
ρακολούθηση των συστημάτων ασφαλείας επιβάλλουν 
την προσφορά υπερωριακής εργασίας και εργασίας κατά 
τις εξαιρέσιμες των φρουρών ασφαλείας και των υπαλλή¬ 
λων που εκτελούν χρέη φυλάκων και νυκτοφυλάκων. 

ια) Τέλος, η αποδοχή της μελέτης για το θεσμικό, οργα¬ 
νωτικό και λειτουργικό εκσυγχρονισμό και το επιχειρη¬ 
σιακό σχέδιο δράσης του Ταχυδρομικού Ταμιευτηρίου 
δημιούργησε μέχρι σήμερα μια σειρά από ειδικά υπηρε¬ 
σιακά αντικείμενα (διεθνείς διαγωνισμοί για πρόσληψη 
Συμβούλων), που απαιτούν εξειδικευμένες γνώσεις και 
που όμως θα πρέπει να αντιμετωπισθούν από τους υπαλ¬ 
λήλους του Ταχυδρομικού Ταμιευτηρίου με πρόσθετη 
προσφορά εργασίας. 


Επίσης, επισημαίνεται ότι βρίσκεται σε εξέλιξη η μετά¬ 
πτωση Καταστημάτων μας σε ολόκληρο τον ελλαδικό χώ¬ 
ρο από το χειρόγραφο σύστημα στο μηχ/κό. Για τη μετά¬ 
πτωση αυτή απαιτείται εγκατάσταση των μηχανημάτων 
και των εφαρμογών από ομάδα υπαλλήλων της μηχ/σης, 
εκπαίδευση του προσωπικού στη χρήση Η/Υ και στις 
εφαρμογές, μεταφορά του Μητρώου Καταθετών από τις 
καρτέλες σε μαγνητικά μέσα. Προκειμένου να υλοποιηθεί 
η προγραμματισμένη αυτή εργασία, μέχριτέλη του έτους 
και να λειτουργήσουν τα Καταστήματα θα απαιτηθεί με¬ 
γάλος αριθμός ωρών υπερωριακής απασχόλησης τουλά¬ 
χιστον για 150 υπαλληλικών μονάδων Δ/νσης Πληροφο¬ 
ρικής και Καταστημάτων, αποφασίζούμε: 

1. Διαπιστώνουμε την υπηρεσιακή ανάγκη που επιβάλ¬ 
λει την υπερωριακή απασχόληση του Προσωπικού του 
Ταχυδρομικού Ταμιευτηρίου και 

2. Καθορίζουμε για το χρονικό διάστημα από 1.1.2000 
μέχρι 30.6.2000: 

α) Την παροχή υπερωριακής εργασίας καθώς και εργα¬ 
σίας κατάτις Κυριακές και εξαιρέσιμες ημέρες, από 06:00 
έως 22:00, πέρα από την υποχρεωτική 1.276 υπαλλήλων 
του Ταχυδρομικού Ταμιευτηρίου και μέχρι 187.000 ώρες 
(απογευματινή εργασία) καθώς και 150.000 ώρες κατάτις 
Κυριακές και εξαιρέσιμες ημέρες, δηλαδή σύνολο 
337.000 ώρες. 

β) Για 40, υπαλλήλους που εκτελούν χρέη φύλακα, την 
παροχή: υπερωριακής εργασίας για το ίδιο ως άνω χρονι¬ 
κό διάστημα και μέχρι 45 ώρες το μήνα για τον καθένα και 
ακόμα: 

• ημερήσιας εργασίας (από 06:00 μέχρι και 22:00) κατά 
τις Κυριακές και εξαιρέσιμες ημέρες και μέχρι 30 ώρες το 
μήνα για τον καθένα, 

• νυκτερινής εργασίας (από 22:00 μέχρι και 06:00) κα¬ 
τάτις Κυριακές και εξαιρέσιμες ημέρες και μέχρι 45 ώρες 
το μήνα, για τον καθένα 

• νυκτερινής εργασίας των εργασίμων ημερών (από 
22:00 μέχρι 06:00) προς συμπλήρωση της υποχρεωτικής 
εβδομαδιαίας εργασίας, και μέχρι 180 ώρες το μήνα για 
τον καθένα. 

Η συνολική εξαμηνιαία δαπάνη που θα προκληθεί 
ύψους 538.000.000 δρχ. βαρύνει τον προϋπολογισμό του 
Ταχ.Ταμ/ρίου στον οποίο έχει εγγράφει ετήσια πίστωση 
1.076.000000 δρχ., (ΚΑΕ 0261 ποσού 480.000.000 και 
ΚΑΕ 0263 ποσού 596.000.000 ), και ο οποίος είναι πλεο- 
νασματικός, και ανεξάρτητος από τον κρατικό. 

Η απόφαση αυτή έχει αναδρομική ισχύ ενός μηνάς (άρ¬ 
θρο 15παρ. 4 Ν.2592/98). 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 19 Ιανουάριου 2000 
Οι Γ ενικοί Γ ραμματείς 

ΥΠ. ΟΙΚΟΝΟΜΙΚΩΝ ΥΠ. ΜΕΤΑΦΟΡΩΝ & ΕΠ/ΝΩΝΙΩΝ 

ΙΩΑΝ. ΚΟΥΣΟΥΛΑΚΟΣ ΓΙΑΝΝΗΣ ΜΑΝΙΑΤΗΣ 

□ 

Αριθ. Φ/908/Η/793 (4) 

Ανανέωση της συγκρότησης του Διοικητικού Συμβουλί¬ 
ου του Εθνικού Ιδρύματος Νεότητας (Ε.Ι.Ν.). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 8 του Ν.51/1975 "Περίανα- 

διοργανώσεως δημοσίων πολιτικών υπηρεσιών (ΦΕΚ 
125/Α). 

β) Το Π.Δ. 434/24-10-91 "Περί μεταφοράς αρμοδιοτή¬ 
των εποπτείας και ελέγχου του Εθνικού Ιδρύματος Νεό¬ 
τητας (Ε. Ι.Ν.) από το Υπουργείο Πολιτισμού στο Υπουρ¬ 
γείο Εθνικής Παιδείας και Θρησκευμάτων (ΦΕΚ 159/Α). 

γ) Την Ιδρυματική Πράξη 3507/14-2-47 "ΠερίΣυστάσε- 
ως Εθνικού Ιδρύματος Νεότητας» (ΦΕΚ41/Α/47). 

δ) Την επιγενόμενη σχετική νομοθεσία. 

ε) Τις διατάξεις του άρθρου 3 του Ν.Δ. 572/1970 "Περί 
Οργανώσεως διαρθρώσεως λειτουργίας και αρμοδιοτή- 
τωντων πάσης φύσεως Νομικών Προσώπων Οργανισμών 
και Επιτροπών κ.λπ.» (ΦΕΚ 125/Α/70). 

ζ) Την αριθ. Φ. 908/Η/1310/24-2-1997 απόφαση, συ¬ 
γκρότηση του Διοικητικού Συμβουλίου του Ε. I. Ν., απο¬ 
φασίζουμε: 

Ανανεώνουμε την συγκρότηση του Διοικητικού Συμβου¬ 
λίου του Εθνικού Ιδρύματος Νεότητας (ΕΙ.Ν.) για μία τριε¬ 
τία ως ακολούθως: 

1. Κουλαξής Ιωάννης, ως Πρόεδρος 

2. Μπέη Κωνσταντίνα, ως Αντιπρόεδρος 

3. Φουστέρης Αντώνιος, ως μέλος 

4. Κοντογιάννης Μιχάλης, ως μέλος 

5. Κουντούρης Γιώργος, ως μέλος 

6. Χατζηκωνσταντής Ευστράτιος, ως μέλος 

7. Μαλάμας Γεώργιος, ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2000 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

□ 

Αριθ. Δ1α/1745 (5) 

Τροποποίηση της ΔΥ1α/20965/15.12.1997 Ο.Ε. (ΦΕΚ 
1148/24.12.1997 τ.Β') απόφασης περί συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) του 3ου Συγκροτήματος Νοσ/μείων 
του Νομού Αττικής για τις ειδικότητες της Αγγειοχει¬ 
ρουργικής.Ψυχιατρικής και Ωτορινολαρυγγολο- 

γίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 Τ.Α’). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 Τ.Α) όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ.δΟτ.Α). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ. Α’) "Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις". 

4. ΤηνΔΥ1α/20965/15-12-1997 Ο.Ε. (Φ.Ε.Κ. 1148/24-12- 
1997 τ. Β’) απόφασή μας, όπως τροποποιήθηκε μεταγε¬ 
νέστερα. 

5. Την από 16-9-1999 αίτηση παραίτησης της Μαρίας 
Αλεξάνδρου. 

6. Την από 5-10-1999 αίτηση παραίτησης της Λίλιαν Κα- 
βαλλιέρου. 


7. Τα 3148/15-12-1999 και 3274/26.1.2000 έγγραφα του 
Π.Ι.Σ., αποφασίζουμε: 

1. Τροποποιούμε την ανωτέρω (4) σχετική απόφαση 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 3ου Συγκροτήματος 
Νοσ/μείων του Νομού Αττικής στην ειδικότητα της Ιατρι¬ 
κής Βιοπαθολογίας (Μικροβιολογίας) τακτικό μέλος, ως 
κριτή - εισηγητή για την κρίση Επιμελητών, την Κάρλε Αρ- 
χοντούλα. Επιμ. Α' στο Π.Γ.Ν. Νίκαιας « Ο ΑΓΙΟΣ ΠΑΝΤΕ- 
ΛΕΗΜΩΝ», με αναπληρώτριά της την Νταβού - Ζουρδού 
Κων/να, Επιμ. Α’ στο Π.Γ.Ν. "ΑΣΚΛΗΠΙΕΙΟ ΒΟΥΛΑΣ" σε 
αντικατάσταση αντίστοιχα των Καβαλλιέρου Λίλιαν και 
Αλεξάνδρου Μαρίας που παραιτήθηκαν. 

2. Κατά τα λοιπά ισχύει η ανωτέρω τροποποιούμενη 
απόφαση όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2000 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 

□ 

Αριθ. Δ1α/15348/99 (6) 

Τροποποίηση της ΔΥ1α/22455/27.11.1997 Ο.Ε. (ΦΕΚ 
1076/5.12.1997 τ.Β') απόφασης περί συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Δυτικής Ελλάδας, 
για τις ειδικότητες της Αιματολογίας, Πνευμονολογίας 
- Φυματολογίας και Ψυχιατρικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 Τ.Α’). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 Τ.Α) όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ.δΟτ.Α). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ. Α’) "Ανάπτυξη και Εκσυγχρονι¬ 
σμό του Εθνικού Συστήματος Υγείας, οργάνωσητων υγει¬ 
ονομικών υπηρεσιών, ρυθμίσεις για το φάρμακο και άλ¬ 
λες διατάξεις". 

4. Τ η νΔΥΙ α/22455/27-11 -1997 (Φ. Ε. Κ. 1076/5-12-1997 τ. 
Β’) απόφασή μας, όπως τροποποιήθηκε μεταγενέστερα. 

5. Τα 801/25-10-1999 και 533/6-7-1999 έγγραφα του 
Π.Γ.Ν. Πατρών "Ο ΑΓΙΟΣ ΑΝΔΡΕΑΣ". 

6. Το 3148/15-12-1999 έγγραφο του Πανελλήνιου Ιατρι¬ 
κού Συλλόγου, αποφασίζουμε: 

1. Τροποποιούμε την ανωτέρω (4) σχετική απόφαση 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Δυτικής Ελ¬ 
λάδας: 

α. Στην ειδικότητα της Ενδοκρινολογίας, τακτικό μέλος, 
ως Κριτή - Εισηγητή για την κρίση Δ/ντών και Επιμελητών, 
τονΔιαλούπη Κωνσταντίνο, Δ/ντή στο Ν. Γ. Ν. Αίγιου, σε 
αντικατάσταση του Κουρούνη Γεωργίου. 

β. Στην ειδικότητα της Ρευματολογίας, τακτικό μέλος, 
ως Κριτή - Εισηγητή για την κρίση Δ/ντών και Επιμελητών, 
τονΔιαλούπη Κωνσταντίνο, Δ/ντή στο Ν. Γ. Ν. Αιγίου, σε 
αντικατάσταση του Κουρούνη Γεωργίου. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2000 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΛΗΜΑΣ 

□ 

Αριθ.ΔΙα/24773/99 (7) 

Τροποποίηση της ΔΥ1α/21092/97/30.1.1998 (ΦΕΚ 
113/2.2.1998) τ. Β') απόφασης περί συγκρότησης Συμ¬ 
βουλίου Κρίσης και Επιλογής Ιατρικού και Οδοντιατρι¬ 
κού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Ιονίων Νήσων, για 
τις ειδικότητες της Αγγειοχειρουργικής, Αλλεργιολο- 
γίας,... Χειρουργικής Θώρακος και Ψυχιατρικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ. Ε. Κ. 254/53 τ.Α’). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε. Κ. 105 τ.Α) \ όπως αντικαταστάθηκε από την παρ. 1 
του άρθρου 44 του Ν. 1759/88 (Φ.Ε.Κ.δΟτ.Α). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ. Α’) Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις". 

4. Τη ν ΔΥ1 α/21092/97/30-1-1998 (Φ.Ε.Κ. 113/12-2-1998τ. 
Β’) απόφαση μας, όπως τροποποιήθηκε μεταγενέστερα. 

5. Το γεγονός ότι ο Πολυμερής Νέστωρας και η Κοσο- 
βίτσα Γ ιολάντα απεβίωσαν 

8. Το οικ. 4325/9-12-1999 Ορθή Επανακοινοποίηση έγ¬ 
γραφο του ΚΕ.Σ.Υ., αποφασίζουμε: 

1. Τροποποιούμε την ανωτέρω (4) σχετική απόφασή 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Ιονίων Νή¬ 
σων στην ειδικότητα της Ψυχιατρικής τακτικό μέλος για 
την κρίση Δ/ντών τον Παπαδόπουλο Κων/νο, Δ/ντή στο 
Ψυχιατρικό Νοσοκομείο Τρίπολης, με αναπληρωτή του 
τον Τσιάπαλη Λεωνίδα, Δ/ντή στο Ν. Γ. Ν. Άρτας, σε αντι¬ 
κατάσταση αντίστοιχα των Πολυμερή Νέστωρα και Κο- 
σοβίτσα Γιολάντας, που απεβίωσαν. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβεογησεως. 

Αθήνα, 3 Φεβρουάριου 2000 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΛΗΜΑΣ 

□ 

Αριθ. 5124.1/04/2000 (8) 

Τροποποίηση απόφασης περί του τρόπου πιστοποίησης 
γνώσης της Αγγλικής γλώσσας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 5 του άρθρου 11 του Ν. 2638/ 


98 (ΦΕΚ 204, τ. Α/98) «Οργάνωση και λειτουργία της ναυ¬ 
τικής εκπαίδευσης, μισθολογικές ρυθμίσεις για το προ¬ 
σωπικό αυτής και άλλες διατάξεις». 

2. Τις διατάξεις της παρ. 4του άρθρου 1 του Ν. 2740/99 
(ΦΕΚ 186,τ.Α/99). «Κρατικό Πιστοποιητικό Γλωσσομάθει¬ 
ας και άλλες διατάξεις». 

3. Την αριθ. 4311.26/14/99/29-10-99 απόφαση Υπουρ¬ 
γού Εμπορικής Ναυτιλίας με θέμα «Τρόπος πιστοποίησης 
γνώσης της Αγγλικής γλώσσας» (ΦΕΚ 2005 Β'/11-11 -99). 

4. Το γεγονός ότι από την εφαρμογή των διατάξεωντης 
παρούσης δεν προκύπτει επιβάρυνση του κρατικού προ¬ 
ϋπολογισμού, αποφασίζουμε: 

Τροποποιούμε την αρ. 4311.26/14 /99/29-10-99 απόφα¬ 
ση Υπουργού Εμπορικής Ναυτιλίας ως προς την παρ. 6 
αυτής, στο τέλος της οποίας η φράση συνεχίζεται ως 
εξής: «με εξαίρεση αυτές της περίπτωσης η' της παρ. 1 
και δ της παρ. 2 αυτής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Ιανουάριου 2000 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

□ 

Αριθ. 181 (9) 

Σύσταση Νομικού Προσώπου στο Δήμο Λευκάδας με 

την επωνυμία «Σχολική Επιτροπή 1ου και 2ου Τ.Ε.Ε.». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρ. 203 του Δημ. & Κοινοτ. Κώδι¬ 
κα (Π.Δ 410/95). 

2. Τις διατάξεις του άρθρ. 5 παρ. 8 του Ν. 1894/90. 

3. Την αριθ 258/99 απόφαση του Δημ. Συμβ. Λευκάδας 
περί συστάσεως ιδίου Νομικού Προσώπου με την επωνυ¬ 
μία « Σχολική Επιτροπή 1ου και 2ου ΤΕΕ Δήμου Λευκά¬ 
δας», αποφασίζουμε: 

1. Συστήνουμε ίδιο Δημοτικό Νομικό Πρόσωπο στο Δή¬ 
μο Λευ κάδας με τη ν επωνυ μία «Σχολική Επ ιτροπή 1 ο υ και 
2ου ΤΕΕ Δήμου Λευκάδας» και με έδρα το Δήμο. 

2. Σκοπός του Νομικού Προσώπου είναι η διαχείριση 
των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αναλώσιμων υλικών κ.λπ., η 
εκτέλεση μικρών έργων για επισκευή και συντήρηση των 
διδακτηρίων, η αποκατάσταση των ζημιών και φθορών 
των επίπλων, εξοπλισμού και γενικά των διδακτιριακών 
εγκαταστάσεων, η φροντίδα για την εξεύρεση άλλων πό¬ 
ρων και ο εφοδιασμός των σχολικών μονάδων με έπιπλα 
και σκεύη, με βιβλία για τη σχολική βιβλιοθήκη και γενικά 
με όλα τα μέσα που είναι απαραίτητα για τη λειτουργία 
τους και γενικότερα η λήψη όλων των μέτρων που κρίνο- 
νται αναγκαία για τη στήριξη της διοικητικής λειτουργίας 
των σχολικών μονάδων. 

3. Το Νομικό Πρόσωπο θα διοικείται από 7μελές διοικη¬ 
τικό συμβούλιο αποτελούμενο από: 

α) Τον εκάστοτε δήμαρχο ή τον αναπληρωτή του που 
ορίζεται από το Δήμαρχο ως Πρόεδρο. 

β) ένα δημοτικό σύμβουλο που ορίζεται από το Δημ. 
Συμβούλιο. 

γ) Τους δύο εκάστοτε Δ/ντές του 1ου και 2ου ΤΕΕ του 
Δήμου Λευκάδας. 

δ) Ένα δημότη ή κάτοικο του Δήμου. 

ε) Ένα εκπρόσωπο των μαθητικών κοινοτήτων. 

στ) Ένα εκπρόσωπο του συλλόγου γονέων και αν δεν 
υπάρχει σύλλογος ορίζεται ένας γονέας του μαθητή. 

4. Η θητεία του πρώτου Δ.Σ. του Νομικού Προσώπου λή¬ 
γει με την λήξη της παρούσας δημοτικής περιόδου. Η θη¬ 
τεία των μελών του Δ.Σ. ακολουθεί τη δημοτική περίοδο. 

ΤοΔιοικητικό συμβούλιο του Νομικού Προσώπου εκλέ¬ 
γει Αντιπρόεδρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου 

β) Η ετήσια επιχορήγηση του Κράτους 

γ) Κάθε είδους εισφορές, δωρεές, κληρονομιές και κλη¬ 
ροδοσίες 

δ) Εισπράξεις από αντίτιμο των παρεχομένων πραγμά¬ 
των ή υπηρεσιών & 

ε) Οι πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Με την απόφαση αυτή δεν προκαλείται δαπάνη για το 
δημόσιο, το Δήμο ή την Σχολική Επιτροπή. 

Η απόφαση να δημοσιευτεί στην Εφημερίδα της Κυ- 
βερνήσεως. 

Λευκάδα, 1 Φεβρουάριου 2000 
Με εντολή Γ ενικού Γ ραμματέα Περιφέρειας 
Ο Διευθυντής 
Δ. ΔΑΓΛΑΣ 

□ 

Αριθ. 17α/5.1.2000 (10) 

Τροποποίηση στον Οργανισμό του «Λογαριασμού Υγείας 
Μελών Σώματος Ορκωτών Ελεγκτών Λογιστών». 

ΟΡΓΑΝΙΣΜΟΣ ΛΟΓΑΡΙΑΣΜΟΥ ΥΓΕΙΑΣ 
ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ 
ΣΩΜΑ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ 
ΕΠΟΠΤΙΚΟ ΣΥΜΒΟΥΛΙΟ 

Το Εποπτικό Συμβούλιο του Σώματος Ορκωτών Ελε¬ 
γκτών Λογιστών κατά την υπ’ αριθμ. Β100/22.12.1999 συ¬ 
νεδρίασή του, αφού έλαβε υπόψη του την διάταξη της πα- 
ραγρ.ΙΟτου άρθρου 24του Π.Δ. 226/1992, ενέκρινε ομό¬ 
φωνα τις ακόλουθες τροποποιήσεις στον Οργανισμό του 
«Λογαριασμού Υγείας Μελών Σώματος Ορκωτών Ελε¬ 
γκτών Λογιστών», που έχει δημοσιευθεί στο υπ’ αριθμ. 
1164/Β/27.12.1996 ΦΕΚ. 

Το πρώτο εδάφιο της πρώτης παραγράφου του άρθρου 
1 του Οργανισμού του «Λογαριασμού Υγείας του Σώμα¬ 
τος Ορκωτών Ελεγκτών Λογιστών» αντικαθίσταται ως 
εξής: 

Άρθρο 1 

Σύσταση - Σκοπός 

Συνίσταται ανεξάρτητος «Λογαριασμός» Υγείας, σκο¬ 
πός του οποίου είναι: 

α) η παροχή υγειονομικής περιθάλψεως (παροχές σε εί¬ 
δος) στα υπηρετούντα Μέλη του Σώματος Ορκωτών Ελε¬ 
γκτών Λογιστών (Σ.Ο.Ε.Λ.) και στις οικογένειές τους, 
στους διοικητικούς υπαλλήλους και στις οικογένειές τους 
του Σώματος Ορκωτών Ελεγκτών Λογιστών (Σ.Ο.Ε.Λ.), 


του Σώματος Ορκωτών Λογιστών (Σ.Ο.Λ.) και των ελε¬ 
γκτικών εταιρειών ή κοινοπραξιών που διέπονται από τις 
διατάξεις του Π.Δ. 226/1992, καθώς και στα εξερχόμενα 
από την Υπηρεσία, λόγω συνταξιοδοτήσεως. Μέλη του 
Σ.Ο.Ε.Λ. και του Σ.Ο.Λ. και στις οικογένειές τους και 
στους εξερχόμενους, μετά την 1.1.1997, από την Υπηρε¬ 
σία, λόγω συνταξιοδοτήσεως, διοικητικούς υπαλλήλους 
του Σ.Ο.Ε.Λ., του Σ.Ο.Λ. και των ελεγκτικών εταιρειών ή 
κοινοπραξιών που διέπονται από τις διατάξεις του Π.Δ. 
226/1992 και στις οικογένειές τους, εφόσον ζητηθεί εγ- 
γράφως από τους εξερχόμενους της Υπηρεσίας, λόγω 
συνταξιοδοτήσεως, ασφαλισμένους στο «Λογαριασμό» 
(Μέλη του Σ.Ο.Ε.Λ. και του Σ.Ο.Λ. και διοικητικούς υπαλ¬ 
λήλους του Σ.Ο.Ε.Λ., του Σ.Ο.Λ. και των ελεγκτικών εται- 
ρειώνή κοινοπραξιών που διέπονται απότιςδιατάξειςτου 
Π.Δ. 226/1992) η συνέχιση της παρούσας ασφάλισης και 
β) οι παροχές σε χρήμα στα υπηρετούντα Μέλη του 
Σ.Ο.Ε.Λ. και στους διοικητικούς υπαλλήλους του 
Σ.Ο.Ε.Λ., του Σ.Ο.Λ. και των ελεγκτικών εταιρειών ή κοι¬ 
νοπραξιών που διέπονται από τις διατάξεις του Π.Δ. 
226/1992. 

Το δεύτερο εδάφιο της δεύτερης παραγράφου του άρ¬ 
θρου 1 του Οργανισμού του «Λογαριασμού Υγείας του 
Σώματος Ορκωτών Ελεγκτών Λογιστών» αντικαθίσταται 
ως εξής: 

Υπηρετούντες διοικητικοί υπάλληλοι του Σ.Ο.Ε.Λ., του 
Σ.Ο.Λ. και των ελεγκτικών εταιρειών ή κοινοπραξιών που 
διέπονται από τις διατάξεις του Π.Δ. 226/1992, είναι αυτοί 
που δεν τελούν σε οποιοσδήποτε φύσεως άδεια άνευ 
αποδοχών. 

Το πρώτο εδάφιο της πρώτης παραγράφου του άρθρου 
2 του Οργανισμού «Λογαριασμού Υγείας του Σώματος 
Ορκωτών Ελεγκτών Λογιστών» αντικαθίσταται ως εξής: 

Άρθρο 2 

Δικαιούχοι παροχών 

Α. Δικαιούχοι των παροχών σε είδος, με πλήρη κάλυψη, 
είναι: 

Τα υπηρετούντα Μέλη του Σ.Ο.Ε.Λ., οι διοικητικοί υπάλ- 
ληλοιτου Σ.Ο.Ε.Λ., του Σ.Ο.Λ. και των ελεγκτικών εταιρει¬ 
ών ή κοινοπραξιών που διέπονται από τις διατάξεις του 
Π.Δ. 226/1992. Επίσης τα εξερχόμενα απάτην υπηρεσία, 
λόγω συνταξιοδοτήσεως, Μέλη του Σ.Ο.Ε.Λ. και του 
Σ.Ο.Λ. και οι διοικητικού υπάλληλοι του Σ.Ο.Ε.Λ., του 
Σ.Ο.Λ. και των ελεγκτικών εταιρειών ή κοινοπραξιών που 
διέπονται από τις διατάξεις του Π.Δ. 226/1992, που είναι 
ήδη ασφαλισμένοι στο «Λογαριασμό». 

Το τέταρτο εδάφιο της πρώτης παραγράφου του άρ¬ 
θρου 2 του Οργανισμού του «Λογαριασμού Υγείας του 
Σώματος Ορκωτών Ελεγκτών Λογιστών» αντικαθίσταται 
ως εξής: 

Η χήρα καιτατέκνα αποβιώσαντος Μέλουςτου Σ.Ο.Ε.Λ. 
και Σ.Ο.Λ. και των διοικητικών υπαλλήλων του Σ.Ο.Ε.Λ., 
του Σ.Ο.Λ. και των ελεγκτικών εταιρειών ή κοινοπραξιών 
που διέπονται από τις διατάξεις του Π.Δ. 226/1992, εφό¬ 
σον ο θανών είχε συμπληρώσει κατά το χρόνο του θανά¬ 
του του 5/ετή τουλάχιστον υπηρεσία στο Σ.Ο.Ε.Λ., στο 
Σ.Ο.Λ., ή στις ελεγκτικές εταιρείες ή κοινοπραξίες που 
διέπονται από της διατάξεις του Π.Δ. 226/1992. 

Το πέμπτο εδάφιο της πρώτης παραγράφου του άρ¬ 
θρου 2 του Οργανισμού του «Λογαριασμού Υγείας του 
Σώματος Ορκωτών Ελεγκτών Λογιστών» αντικαθίσταται 
ως εξής: 

5) ΟιγονείςτωνΜελώντουΣ.Ο.Ε.Λ. και των διοικητικών 
υπαλλήλων του Σ.Ο.Ε.Λ., του Σ.Ο.Λ. και των ελεγκτικών 
εταιρειών ή κοινοπραξιών που διέπονται από τις διατάξεις 
του Π.Δ. 226/1992, εφόσον δεν έχουν ετήσιο ακαθάριστο 
εισόδημα μεγαλύτερο του καθοριζόμενου κάθε φορά 
από το νόμο ορίου προκειμένου να αναγνωρισθούν φο¬ 
ρολογικά ως προστατευόμενα μέλη. Τα πιο πάνω εισοδή¬ 
ματα της παρούσας κατηγορίας και της κατηγορίας 3 
μπορεί να αυξομειώνονται με απόφαση του Εποπτικού 
Συμβουλίου. Προς απόδειξη της μη υπερβάσεως των πιο 
πάνω ποσών υποβάλλεται κάθε έτος από τον άμεσα 
ασφαλισμένο υπεύθυνη δήλωση του Ν.Δ. 1599/1986 και 
το σχετικό εκκαθαριστικό σημείωμα ή βεβαίωση της Εφο¬ 
ρίας. Η Επιτροπή Λογαριασμού υγείας μπορεί να ζητήσει 
και οποιοδήποτε άλλο δικαιολογητικό. Στα μέλη της πα¬ 
τρικής οικογένειας δεν παρέχεται υγειονομική περίθαλ¬ 
ψη εφόσον είναι άμεσα ασφαλισμένα σε άλλο ασφαλιστι¬ 
κό φορέα υγείας. Αν όμως αυτά δεν καλύπτονται από άλ¬ 
λον φορέα, καλύπτονται από το «Λογαριασμό» Υγείας. 

Η δεύτερη παράγραφος του άρθρου 2 του Οργανισμού 
του «Λογαριασμού Υγείας του Σώματος Ορκωτών Ελε¬ 
γκτών Λογιστών» αντικαθίστανται ως εξής: 

Β. Δικαιούχοι των παροχών σε χρήμα: 

Δικαιούχοι των παροχών σε χρήμα είναι τα υπηρετού¬ 
ντο Μέλη του Σ.Ο.Ε.Λ. και οι διοικητικοί υπάλληλοι του 
Σ.Ο.Ε.Λ., του Σ.Ο.Λ. και των ελεγκτικών εταιρειών ή κοι¬ 
νοπραξιών που διέπονται από τις διατάξεις του Π.Δ. 
226/1992. 

Η Επιτροπή Λογαριασμού Υγείας δύναται κατά την κρί¬ 
ση της να υποχρεώνει το δικαιούχο να εκχωρήσει στο 
Σ.Ο.Ε.Λ. την απαίτησή του κατά τρίτων υπόχρεων για νο¬ 
σηλεία και μέχρι του ποσού, που θα καταβληθεί σε αυτόν 
από το «Λογαριασμό». 

Το πρώτο εδάφιο της πρώτης παραγράφου του άρθρου 
3 του Οργανισμού του «Λογαριασμού Υγείας του Σώμα¬ 
τος Ορκωτών Ελεγκτών Λογιστών» αντικαθίσταται ως 
εξής: 

Άρθρο 3 
Πόροι 

Πόροι Λογαριασμού είναι: 

Α. Κλάδου παροχών σε είδος: 

α) Η εισφορά των σε ενεργό υπηρεσία ή σε σύνταξη 
ασφαλισμένων στο «Λογαριασμό» Μελών του Σ.Ο.Ε.Λ. και 
του Σ.Ο.Λ., καθώς και των σε ενεργό υπηρεσία ή σε σύντα¬ 
ξη ασφαλισμένων στο «Λογαριασμό» διοικητικών υπαλλή¬ 
λων του Σ.Ο.Ε.Λ., του Σ.Ο.Λ. και των ελεγκτικών εταιρειών 
ή κοινοπραξιών που διέπονται από τις διατάξεις του Π.Δ. 
226/1992, που καθορίζεται σε ποσοστό 1 % (ένα τα εκατό). 

Το πρώτο εδάφιο της δεύτερης παραγράφου του άρ¬ 
θρου 3του Οργανισμού του «Λογαριασμού Υγείας Μελών 
Σώματος Ορκωτών Ελεγκτών Λογιστών» αντικαθίστανται 
ως εξής: 

Β. Κλάδου παροχών σε χρήμα: 

α) Η εισφορά των σε ενεργό υπηρεσία ασφαλισμένων 
Μελών του Σ.Ο.Ε.Λ., καθώς και των σε ενεργό υπηρεσία 
διοικητικών υπαλλήλων του Σ.Ο.Ε.Λ., του Σ.Ο.Λ. και των 
ελεγκτικών εταιρειών ή κοινοπραξιών που διέπονται από 
τις διατάξεις του Π.Δ. 226/1992, που καθορίζεται σε πο¬ 
σοστό 0,5% (μισό τα εκατό). 

Η τρίτη παράγραφος του άρθρου 4 του Οργανισμού 
του «Λογαριασμού Υγείας του Σώματος Ορκωτών Ελε¬ 
γκτών Λογιστών» αντικαθίσταται ως εξής: 


Για τον υπολογισμό των μηνιαίων «εισφορών» και «συ¬ 
νεισφορών» οι διοικητικοί υπάλληλοι του Σώματος Ορκω¬ 
τών Ελεγκτών Λογιστών καθώς και του Σώματος Ορκω¬ 
τών Λογιστών και των ελεγκτικών εταιρειών ή κοινοπρα¬ 
ξιών που διέπονται από τις διατάξεις του Π.Δ. 226/1992, 
κατατάσσονται σε ασφαλιστικές κατηγορίες, με βάση τις 
μηνιαίες αποδοχές της εκάστοτε ανώτατης ασφαλιστικής 
κλάσηςτου Ι.Κ.Α., πολλαπλασιαζόμενες με τους παρακά¬ 
τω συντελεστές: 

- Υπάλληλοι με 16 + έτη υπηρεσίας X 1,00 

— Υπάλληλοι με 10 -16 έτη υπηρεσίας X 0,80 

— Υπάλληλοι με 4-10 έτη υπηρεσίας X 0,60 

- Υπάλληλοι με 0 - 4 έτη υπηρεσίας X 0,40 

Οι κατηγορίες αυτές αποτελούν τις «ασφαλιστικές μη¬ 
νιαίες αποδοχές» των παραπάνω προσώπων, επί των 
οποίων υπολογίζονται οι πιο πάνω εισφορές. 

Ως προς τις παροχές σε χρήμα καταβάλλεται από το 
«Λογαριασμό» στους διοικητικούς υπαλλήλους του 
Σ.Ο.Ε.Λ., του Σ.Ο.Λ. και των ελεγκτικών εταιρειών ή κοι¬ 
νοπραξιών που διέπονται από τις διατάξεις του Π.Δ. 
226/1992, η τυχόν επί πλέον διαφορά από το ποσό που δι¬ 
καιούται από άλλο ασφαλιστικό φορέα. 

Η πρώτη παράγραφος του άρθρου 5 του Οργανισμού 
του «Λογαριασμού Υγείας του Σώματος Ορκωτών Ελε¬ 
γκτών Λογιστών» αντικαθίσταται ως εξής: 

Άρθρο 5 

Παρεχόμενη περίθαλψη - Τιμοκατάλογος 
Α. Παροχές σε είδος 

Η περίθαλψη είναι εξωνοσοκομειακή και νοσοκομειακή. 
Η εξωνοσοκομειακή περίθαλψη περιλαμβάνει ιδίως: 
α) Την ιατρική και την φυσιοθεραπευτική περίθαλψη στην 
κατοικία του δικαιούχου ή σε ιατρεία ή σε εξωτερικά ιατρεία 
νοσοκομείων, θεραπευτηρίων, κλινικών. Η ιατρική περίθαλ¬ 
ψη παρέχεται από ιατρό κάθε ειδικότητας, αλλά και από νο¬ 
σοκόμο (ενέσεις, εισπνοές). Η φυσιοθεραπευτική (μαλά¬ 
ξεις, ασκήσεις κ.λπ.) παρέχεται από φυσιοθεραπευτή, 
β) Τη φαρμακευτική περίθαλψη, 
γ) Τις εργαστηριακές εξετάσεις (μικροβιολογικές, ακτι¬ 
νολογικές, καρδιογραφήματα, υπέρηχοι, χαρτογραφή¬ 
σεις εγκεφάλου κ.λπ.). 

δ) Την οδοντιατρική και ορθοδοντική περίθαλψη. Δεν 
περιλαμβάνεται σ’ αυτή η αξία ευγενών μετάλλων. 

ε) Τη χορήγηση ειδών υγειονομικής χρήσεως (ματο¬ 
γυάλια, ζώνες, κηλεπίδεσμοι, περικνημίδες, βηματοδό¬ 
τες κ.λπ.). 

στ) Τα έξοδα κηδείας των ασφαλισμένων στο «Λογα¬ 
ριασμό» συνταξιούχων τέως Μελών Σ.Ο.Ε.Λ. και Σ.Ο.Λ. 
και των μελών της ατομικής τους οικογένειας. 

Επίσης τα έξοδα κηδείας των ασφαλισμένων στο «Λο¬ 
γαριασμό» συνταξιούχων διοικητικών υπαλλήλων του 
Σ.Ο.Ε.Λ., του Σ.Ο.Λ. και των ελεγκτικών εταιρειών ή κοι¬ 
νοπραξιών που διέπονται από τις διατάξεις του Π.Δ. 
226/1992, που θα συνταξιοδοτηθούν μετά την 1.1.1997 
και των μελών της ατομικής τους οικογένειας. 

Η νοσοκομειακή περίθαλψη περιλαμβάνει ιδίως: 
α) Τη νοσηλεία. 

β) Τις ειδικές αμοιβές (ιατρών για χειρουργικές επεμ¬ 
βάσεις, αποκλειστικών νοσοκόμων, φυσιοθεραπευτών 
για ειδική αγωγή κ.λπ.). 

γ) Τη φαρμακευτική ή άλλου είδους υγειονομική αγωγή, 
δ) Τις παρακλινικές (εργαστηριακές) εξετάσεις, 
ε) Τα έξοδα μετακινήσεως ασθενών. 

2. Η εξωνοσοκομειακή και νοσοκομειακή περίθαλψη 
υπό τους όρους και τις προϋποθέσεις που καθορίζονται 
στον «Κανονισμό λειτουργίας και Τιμοκατάλογο Περιθάλ- 
ψεως του Λογαριασμού Υγείας του Σ.Ο.Ε.Λ.» μπορεί να 
παρέχεται και στο εξωτερικό για τον ασφαλισμένο και τα 
μέλη της ατομικής του οικογένειας. 

Από τις διατάξεις αυτής της απόφασης δενπροκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2000 

Ο Πρόεδρος του Εποπτικού Συμβουλίου 
του Σώματος Ορκωτών Ελεγκτών Λογιστών 
ΧΑΡΙΛΑΟΣ Π. ΑΛΑΜΑΝΟΣ 

□ 


γίας και Ρευματολογίας το Νοσοκομείο που υπηρετεί ο 
Μυγδάλης Ηλίας, από το εσφαλμένα αναγραφόμενο 

«.Μυγδάλη Ηλία, Δ/ντή στο Νοσοκομείο Αφροδισίων 

και Δερματικών Νόσων Αθηνών «“Α. ΣΥΓΓΡΟΣ”» στο ορ¬ 
θό «.Μυγδάλη Ηλία, Δ/ντή στο “Ν.Ι.Μ.Τ.Σ.”». 

(Από το Υπουργείο Υγείας και Πρόνοιας) 

□ 


( 12 ) 

Στην 3713/29.11.99 απόφαση του Νομ. Ημαθίας που δη- 
μοσιεύθηκε στο ΦΕΚ 2250/30.12.99 τ.Β' επιφέρεται η πιο 
κάτω διόρθωση: Στη σελίδα 27848 στην πρώτη στήλη, ο 
16ος στίχος από το τέλος από το λανθασμένο «100.000 1 
= 40°45'Μ = -1°45'» διορθώνεται στο ορθό «100.000 I = 
40° 45' Μ = -1°45'». 

(Από το Εθνικό Τυπογραφείο) 


ΔΙΟΡΘ ΩΣΕΙΣ ΣΦΑΛ ΜΑΤΩΝ 

( 11 ) 

Στη Δ1 α/οικ.20968/18.10.1999 απόφαση του Υπουργού 
Υγείας και Πρόνοιας, που δημοσιεύθηκε στο Φ.Ε.Κ. 
1951 /27-10-1999 τ. Β' και αφορά διορισμό μελών στο Συμ¬ 
βούλιο Κρίσης και Επιλογής Ιατρικού και Οδοντιατρικού 
Προσωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) 
του 2ου συγκροτήματος Νοσοκομείων του Νομού Αττι¬ 
κής, διορθώνεται στις ειδικότητες της Γαστρεντερολο- 


□ 

(13) 

Στην έγκριση αφετηρίας και τέρματος υπεραστικής 
γραμμήςτου ΚΤΕΛ Επαρχίας ΘΗΒΩΝ στο ΚΕΠΒ ΘΗΒΩΝ, 
που δημοσιεύτηκε στο ΦΕΚ 59Β'/28.1.2000, επιφέρεται η 
πιο κάτω διόρθωση: στη σελίδα 1252 στήλη 2η και στίχο 
42ο έκτων άνω, από το λανθασμένο: «Λιβαδειά, 3 Δεκεμ¬ 
βρίου 1999», στο ορθό: «Λιβαδειά, 3 Δεκεμβρίου 1998». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






